
                           Sajtóközlemény a projekt zárásáról
Megvalósult a „Csapadékvíz elvezető rendszer fejlesztése Sükösdön” című projekt
2019. december 23.
Sükösd Nagyközség Önkormányzata pályázatot nyújtott be a TOP- 2.1.3 -16-BK1-2017-00014 azonosító számmal „Csapadékvíz elvezető rendszer fejlesztése Sükösdön” című felhívásra. A program megvalósításához 50,00 MFt vissza nem térítendő európai uniós támogatásban és hazai központi költségvetési előirányzatban részesült az önkormányzat. A támogatás segítségével Sükösd település csapadékvíz elvezető rendszere egy részének fejlesztése valósult meg.
A projekt fő célkitűzése Sükösd két legkritikusabb csomópontjának rendezése. A beavatkozás eredményeként rendezett, a falusias környezetbe jól illeszkedő burkolt meder és befogadó csomópont alakuljon ki, megfelelő méretű átereszekkel. A mederburkolást a rendkívüli kis esés és a fenntartási munkák egyszerűsége indokolja.
A fejlesztés eredményeként létrejött a Dózsa György – Templom utcai csomópontban:Az 51. számú országos közút és a befogadó főcsatorna közötti mederszakasz erősen benőtt fásszárú növényzettel, szinte a vízfolyás megközelíthetetlen volt. A közúti műtárgy kifolyási végétől a szükséges növényzetirtást elvégezték a befogadóig. Az irtás után egy vízfolyás rendezési munka következett.
A csatlakozó árkok és műtárgyak rendszere nem volt összehangolt, ezért a közútra merőleges árokszakaszt 60 m hosszban visszabontották és újraépítették áteresszel és burkolt mederrel. A főúttal párhuzamos útárkok mindkét irányban 50-50 m hosszban burkolattal lettek ellátva, a szakaszon belül lévő átereszek átépítésével.
A burkolatépítési munkák befejeztével a környező terep igazításával a felszíni vizeket az árkok irányába terelték.

A fejlesztés eredményeként létrejött a Dózsa György – Szabadság utcai csomópontban:
A főcsatorna és főút műtárgya közötti árokszakasz nagyon benőtt, beláthatatlan, hordalékkal töltődött. Ezen a szakaszon teljes növényzetirtást és tuskózást kellett végrehajtani, majd ezt követte egy mederrendezés. A közút K-i oldalán, a felszínen aránylag egy rendezett, épített környezet található, de ez egy nem funkcionáló vízelvezető rendszerrel rendelkezett.
A lefolyó csapadékvíz az úttesten érkezik a csomópontba. A főúttal párhuzamos árokszakasz 50-50 m hosszban a közúti átvezető műtárgytól megújult. A meder biztosítására beton burkolat épült ki szükség szerinti átereszcserével.

A „Csapadékvíz elvezető rendszer fejlesztése Sükösdön”, TOP- 2.1.3 -16-BK1-2017-00014 azonosító számú projekt a Széchenyi 2020 program keretében valósult meg.
További információ kérhető: Sükösd Nagyközség Önkormányzata, honlap: www.sukosd.hu;
+36/79/563 022, jegyzo@sukosd.hu

